Hilleste

Hilleste on küla Hiiumaa vallas. Kuni 2017. aasta Eesti omavalitsuste haldusreformini kuulus küla Pühalepa valda.

Hilleste naaberkülad on Vahtrepa, Aruküla, Valipe, Pühalepa ja Kerema.

 Nimi 
Küla on esmamainitud1564. aastal kui Helikeste, hiljem kui Hilckste, Hillikaste, Hilliste, Hillikas ja Hilligeste.  Paul Ariste arvates tuletub nimi talle nimest (ille), Leo Tiigi arvates pärineb teadmata kabelilt (saksa keeles heilig – 'püha'), Marja Kallasmaa oletusel mehenimest Hille.

 Loodus 
Külas asuvad Laasma allik, Hilleste paemurrurahn ja Hilleste teeäärne rahn. Sealne Hilliste paemurd on Hilliste kihistu stratotüüp.Eesti stratotüüpsed paljandid

 Elanike arv 
Hillestes elas 2011. aasta rahvaloenduse andmetel 14 inimest. Kõik elanikud olid eestlased.
 Elanike arv  Aasta48  195940  197028  197918  198917  200014  201123 201915 2021

Talud 

Hilleste talud 1939 Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a

 Talu number  Talu nimi  Suguvõsa 1  Piiko  Alas 2  Sängi  Apri ja Köster 3  Tooma  Daum 4  Põldma  Holman, Leigri, Nõmm 5  Kopli  Kaev, Tammeleht 6  Peedu  Kallas, Kari, Laevameister, Paat, Viil 7  Piikopõllu  Koppel 8  Niidi  Koppel 9  Uue-Niidi  Koppel 10  Nigula  Kruus 11  Köstri  Köster 12  Kreedu  Köster 13  Simuna  Leiger 14  Esko  Lepamets 15  Niidiotsa  Liit 16  Tiiumaa  Matt 17  Laasma  Mägi 18  Kanepaia  Nõmm 19  Lepiku  Rakki 20  Nigula  Remmelkoor

 Ajalugu 
Küla on ajalooliselt olnud jaotatud Pühalepa kirikumõisa ja Hiiu-Suuremõisa mõisa vahel, kuid 28. jaanuari 1825 korraldusega läks täielikult pastoraadi alla. Aastatel 1725–1726 Läänemaa adramaarevisjonis oli külas 5 talu, mille peremehed olid Clemeti Hinder, Petho Claus, Esko Hinder, Peto Jüri ja Seppa Bengt. 1835. aastal oli külas 7 talu ja vabadikud, elanikud said perekonnanimeks Dampf, Daum, Ebrok, Esko, Huuk, Kassewälja, (Kasevälja), Köstre, Laasma, Lepp, Märk, Parras, Palmik, Peukel, Sirkel, Sääsk, Tommingas (Toomingas), Wiht (Viht) ja Wärraw (Värav). Pühalepa kihelkonna perekonnanimede panemise raamat. Rahvusarhiiv RA,EAA.1864.2.VIII-198 1835

 Taristu 
Küla lõunaosa läbib väike lõik Heltermaa–Kärdla–Luidja maanteest, küla keskosa läbib Hilleste–Hellamaa tee.

 Kultuur 

Hillestes asus Hilleste tuuleveski. Külast on pärit maadleja Heiki Nabi. Külas asub baptistide kabel ja kogudus.

Viited

Kategooria:Hiiumaa valla külad